ai4bharat/Pralekha huggingface dataset:
பாதுகாப்பு அமைச்சகம்
அமெரிக்காவிடம் இருந்து வாங்கிய 2 எம்எச்-60ஆர் ரக ஹெலிகாப்டர்களை பெற்றுக் கொண்டது இந்திய கடற்படை
அமெரிக்க கடற்படையிடம் இருந்து, 2 எம்எச்-60 ஆர் ரக ஹெலிகாப்டர்களை இந்திய கடற்படை பெற்றுக் கொண்டது. இதற்கான விழா அமெரிக்காவின் சான் டியாகோ நார்த் ஐலேண்ட் கடற்படை தளத்தில் நேற்று நடந்தது. அப்போது இந்த ஹெலிகாப்டர்கள் அமெரிக்க கடற்படையிடம் இருந்து இந்தியக் கடற்படைக்கு முறைப்படி மாற்றப்பட்டது.
இவற்றை அமெரிக்காவுக்கான இந்திய தூதர் மேதகு தரன்ஜித் சிங் சாந்து பெற்றுக் கொண்டார். இதில் ஹெலிகாப்டர்களுக்கான ஆவணங்களை அமெரிக்க கடற்படையின் வைஸ் அட்மிரல் கென்னத் ஒயிட்செல், இந்திய கடற்படையின் துணைத் தளபதி வைஸ் அட்மிரல் ரவ்னீத் சிங் ஆகியோர் பகிர்ந்து கொண்டனர்.
அனைத்து காலநிலைகளிலும் பயன்படுத்தக்கூடிய, இந்த எம்எச்-60ஆர் ஹெலிகாப்டர்களை, அமெரிக்காவின் லாக்கீட் மார்டின் கார்பரேஷன் நவீன ஏவியானிக்ஸ் மற்றும் சென்சார் கருவிகளுடன் தயாரித்துள்ளது. அமெரிக்காவிடமிருந்து ராணுவ தளவாட விற்பனை திட்டத்தின் கீழ் 24, எம்எச்-60ஆர் ரக ஹெலிகாப்டர்களை இந்தியா வாங்குகிறது. இந்த ஹெலிகாப்டர்கள், இந்தியாவுக்கு தேவையான தனிச்சிறப்பான சாதனங்கள் மற்றும் ஆயுதங்களுடன் மாற்றியமைக்கப்படுகின்றன.
இந்த ஹெலிகாப்டர்கள், இந்திய கடற்படையின் முப்பரிமாண திறனை அதிகரிக்கும். இந்த ஆற்றல் மிக்க ஹெலிகாப்டர்களை இயக்குவதற்காக, இந்திய கடற்படை குழுவினர் அமெரிக்காவில் தற்போது பயிற்சி பெற்று வருகின்றனர்.
-----
(Visitor Counter : 240
பிரதமர் அலுவலகம்
சட்டிஸ்கரில் உள்ள சுக்மாவில் நடந்த மாவோயிஸ்டு தாக்குதலுக்கு பிரதமர் கண்டனம்
சட்டிஸ்கரில் உள்ள சுக்மாவில் நடந்த மாவோயிஸ்டு தாக்குதலுக்கு பிரதமர் திரு. நரேந்திர மோடி கடும் கண்டனம் தெரிவித்தார். தாக்குதலில் வீர மரணமடைந்த பாதுகாப்புப் படை வீரர்களுக்கு தனது சுட்டுரைப் பக்கத்தில் அஞ்சலி செலுத்திய அவர், "பாதிக்கப்பட்ட குடும்பங்களுக்கு இரங்கல்கள். காயம்பட்டவர்கள் விரைவில் குணமடைய நான் பிரார்த்திக்கிறேன்," என்றார்.
ரெயில்வே அமைச்சகம்
ரயில்வே முன்பதிவு மைய பயணச்சீட்டுகள் ரத்து : கால வரம்பு 9 மாதங்கள் வரை நீட்டிப்பு
2020 மார்ச் 21ம் தேதி முதல் 2020ம் ஆண்டு ஜூலை 31ம் தேதி வரையிலான பயண காலத்தில், முன்பதிவு மையங்களில் வாங்கிய ரயில் பயணச் சீட்டுகளை ரத்து செய்து கட்டணத்தை திரும்ப பெறுவதற்கான கால வரம்பை, பயண தேதியிலிருந்து ஒன்பது மாதம் வரை நீட்டிக்க ரயில்வே அமைச்சகம் முடிவு செய்துள்ளது. ரயில்வே ரத்து செய்த, கால அட்டவணைப் பட்டியலில் உள்ள வழக்கமான ரயில்களுக்கு மட்டும் இது பொருந்தும். ஒருவேளை பயணச் சீட்டு 139 என்ற எண் மூலமோ அல்லது ஐஆர்சிடிசி இணையதளம் மூலமோ ரத்து செய்யப்பட்டால், மேலே குறிப்பிட்ட பயண காலத்துக்கான டிக்கெட்டுகளை, முன்பதிவு மையங்களில் ஒப்படைப்பதற்கான காலவரம்பும், பயண தேதியிலிருந்து ஒன்பது மாதங்கள் வரை நீட்டிக்கப்பட்டுள்ளது.
பயண தேதியிலிருந்து ஆறு மாதங்கள் முடிந்த பிறகு, பல பயணிகள், பயணச்சீட்டுகளை ரயில்வே மண்டல அலுவலகத்திலோ அல்லது டிடிஆர் மூலமாகவோ அல்லது பொது விண்ணப்பம் மூலமாகவோ தாக்கல் செய்திருக்கலாம். முன்பதிவு மையங்களில் வாங்கிய அந்த பயணசீட்டுகளுக்கு, பயணிகள் முழு கட்டணத்தையும் திரும்பப் பெற அனுமதிக்கப்படுவர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686772
தகவல் மற்றும் ஒலிபரப்பு அமைச்சகம்
அரசின் சாதனைகள் குறித்து விளக்கும் ‘தரோஹர் பாரத் கி - புன்ருதான் கி கஹானி’ ஆவணப்படத்தை தூர்தர்ஷன் ஒளிபரப்பவுள்ளது
இந்தியாவின் தற்கால வலிமை, நமது செழுமைமிக்க கலாச்சார, ஆன்மிக மற்றும் தேசிய நெறிமுறைகளில் உள்ளது. இந்த முற்போக்கான தருணத்தில், தூர்தர்ஷன் 'தரோஹர் பாரத் கி-புன்ருத்தான் கி கஹானி' என்ற ஆவணப்படத்தை இரண்டு பகுதிகளாக ஒளிபரப்புகிறது. முதல் பகுதி ஏப்ரல் 14, 2023 இரவு 8.00 மணிக்கும், 2-வது பகுதி ஏப்ரல் 15,2023 இரவு 8.00 மணிக்கும் ஒளிபரப்பாகவுள்ளது. இந்த ஆவணப்படத்தை பிரபல மின்னணு ஊடகத் தொகுப்பாளர் காமியா ஜானி தொகுத்து வழங்கவுள்ளார்.
இந்த ஆவணப்படம் குறித்து பிரத்யேகமாக உரையாடிய பிரதமர் நரேந்திர மோடி, “நம் வீரர்கள் தங்கள் முழு வாழ்க்கையையும் அர்ப்பணித்து, நமது தாய்நாட்டின் ஒவ்வொரு அங்குலத்தையும் பாதுகாப்பதற்காக தங்கள் உயிரையும் தியாகம் செய்கிறார்கள். அவர்களின் தியாகத்தை வெறும் வார்த்தைகளால் அளவிட முடியாது. எதிர்கால தலைமுறையினரை ஊக்குவிக்கும் வகையில் அவர்களுடைய தியாகம் குறித்த தகவல்கள் உயிர்ப்புடன் அளிக்கப்பட வேண்டும் என்று கூறியுள்ளார்.
அவரது தொலைநோக்குப் பார்வைக்கு ஏற்ப, கடந்த சில ஆண்டுகளாக இந்தியாவின் கலாச்சார ஒற்றுமை மற்றும் பெருமையின் உணர்வை மீட்டெடுப்பதற்காக இந்தியா மேற்கொண்ட மிகப்பெரிய முயற்சிகளை ஆவணப்படம் காட்சிப் படுத்தப்படவுள்ளது. ஜாலியன்வாலா பாக் போன்ற தேசபக்தி தளங்களுக்கான பாதுகாப்பையும் புனிதத்தையும் உறுதி செய்தல், கர்தார்பூர் சாஹிப் போன்ற ஆன்மிகத் தலங்களைப் பொறுத்து நமது நாகரிக மையங்களான ராம ஜென்மபூமி, காசி விஸ்வநாத் கோயில், சோம்நாத் கோயில் மற்றும் கேதார்நாத் கோயில் போன்றவற்றை உயிர்ப்பித்துள்ளோம். இந்திய நுழைவாயில் பகுதியில் உள்ள பிரமாண்டமான நேதாஜி சிலை மூலம் நேதாஜி சுபாஷ் சந்திர போஸின் பங்களிப்பை எடுத்துரைப்பது, போர் நினைவுச்சின்னம் மூலம் நமது தேசபக்தர்களின் புகழ்பெற்ற பங்களிப்பை கௌரவிப்பது ஆகியவை ஆவணப்படத்தில் இடம் பெற்றுள்ள சில கருப்பொருள்கள் ஆகும்.
தேர்தல் ஆணையம்
கேரளா, மேற்கு வங்கம் ஆகிய மாநிலங்களிலிருந்து மாநிலங்களவைக்கு இடைத்தேர்தல் தொடர்பாக
நாடாளுமன்ற மாநிலங்களவைக்குத் தேர்ந்தெடுக்கப்பட்ட திரு ஜோஸ் கே மணி , திருமதி ஆர்பிதா கோஷ்  ஆகியோர் ராஜினாமா செய்ததால் முறையே 11.01.2021, 15.09.2021 ஆகிய தேதிகளிலிருந்து காலியிடங்கள் ஏற்பட்டன. இருப்பினும் கொவிட்-19 இரண்டாம் அலை காரணமாக இந்த மாநிலங்களிலிருந்து இடைத்தேர்தல் நடத்த உரிய சூழல் இல்லை என்று 28.05.2021 அன்று வெளியிட்ட செய்திக்குறிப்பில் தேர்தல் ஆணையம் தெரிவித்திருந்தது. தற்போது இம்மாநிலங்களின் அனைத்து நிலைமைகளையும் பரிசீலித்து இந்த இடங்களுக்கான இடைத்தேர்தல் அட்டவணையைத் தேர்தல் ஆணையம் வெளியிட்டுள்ளது.
|
|
தேர்தல் அறிவிக்கை வெளியிடப்படும் நாள்
|
|
9 11 2021 
|
|
வேட்புமனு தாக்கல் செய்ய கடைசி நாள்
|
|
16.11. 2021
|
|
வேட்பு மனுக்கள் பரிசீலனை
|
|
17.11. 2021 
|
|
வேட்புமனுக்களைத் திரும்பப்பெற கடைசி நாள்
|
|
22.11.2021 
|
|
தேர்தல் தேதி
|
|
29.11.2021 
|
|
வாக்குப்பதிவு நேரம்
|
|
காலை 9 மணி முதல் பிற்பகல் 4 மணிவரை
|
|
வாக்குகள் எண்ணிக்கை
|
|
29.11.2021 திங்கள் மாலை 5 மணி
தேர்தல் தொடர்பான பணிகள் 1.12. 2021 புதன் கிழமைக்கு முன்னதாக நிறைவு செய்யப்படும்
இந்த இடைத்தேர்தல்களில் கொவிட்-19 தடுப்பு நடவடிக்கைகள் முறையாகக் கடைபிடிக்கப்படுகிறதா என்பதை உறுதி செய்ய மூத்த அதிகாரி ஒருவரைப் பணியமர்த்துமாறு சம்பந்தப்பட்ட மாநிலங்களின் தலைமை செயலாளர்களுக்குத் தேர்தல் ஆணையம் உத்தரவிட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1768060
சுற்றுலா அமைச்சகம்
தேசிய போர் நினைவுச் சின்னத்தில் மத்திய சுற்றுலா மற்றும் கலாச்சாரத்துறை அமைச்சர் திரு ஜி கிஷண் ரெட்டி மரியாதை
புதுதில்லி தேசிய போர் நினைவுச் சின்னத்தில் நாள்தோறும் சூரிய அஸ்தமனத்தின் போது நடைபெறும் பாசறை திரும்பும் நிகழ்ச்சியில் மத்திய சுற்றுலா மற்றும் கலாச்சாரத்துறை அமைச்சர் திரு ஜி கிஷண் ரெட்டி கலந்து கொண்டு, நாட்டுக்காக உயிர்த் தியாகம் புரிந்த வீரர்களுக்கு மரியாதை செலுத்தினார்.
போர் நினைவுச் சின்னத்தை சுற்றிப்பார்த்த திரு கிஷண் ரெட்டி, அங்கு சித்தரிக்கப்பட்டிருந்த போர் நடவடிக்கைகளை பார்வையிட்டார்.
இந்த நிகழ்ச்சிக்கு பின்னர் செய்தியாளர்களிடம் பேசிய மத்திய அமைச்சர், நாட்டுக்காக உயிர்த்தியாகம் புரிந்த வீரர்களின் நினைவாக அமைக்கப்பட்டிருந்த தேசிய போர் நினைவுச் சின்னத்திற்கு அனைவரும் குறிப்பாக இளைஞர்கள் வந்து அதனைப் பார்க்க வேண்டும் என்று வலியுறுத்தினார். அனைத்து மாநிலங்களைச் சேர்ந்த மாணவர்கள், தேசப்பக்தி உணர்வோடு இந்த நினைவுச் சின்னத்திற்கு வரவேண்டியது அவசியம் என அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790772
பாதுகாப்பு அமைச்சகம்
பாதுகாப்புப் படைகளின் செயல்பாட்டு திறன்களை மேம்படுத்த ரூ.7,800 கோடி மதிப்புள்ள திட்டங்களுக்கு பாதுகாப்புத் தளவாட கொள்முதல் குழுமம் ஒப்புதல்
பாதுகாப்பு அமைச்சர் திரு ராஜ்நாத் சிங் தலைமையில் நடைபெற்ற பாதுகாப்புத் தளவாட கொள்முதல் குழுமக் கூட்டத்தில், ஆகஸ்ட் 24, 2023 அன்று சுமார் ரூ.7,800 கோடி மதிப்புள்ள பாதுகாப்புத் தளவாட கொள்முதல் பரிந்துரைகளுக்கு ஒப்புதலை வழங்கப்பட்டது. இந்திய விமானப்படையின் செயல்திறனை மேம்படுத்துவதற்காக, எம்ஐ -17 வி 5 ஹெலிகாப்டர்களில் ஈடபிள்யூ சூட் வாங்குவதற்கும், நிறுவுவதற்கும் அனுமதி அளித்துள்ளது. இ.டபிள்யூ சூட் பாரத் எலக்ட்ரானிக்ஸ் லிமிடெட்  நிறுவனத்திடமிருந்து வாங்கப்படும்.
ஆளில்லா கண்காணிப்பு, வெடிமருந்துகள், எரிபொருள் மற்றும் உதிரி பாகங்கள் வழங்குதல் மற்றும் போர்க்களத்தில் உயிரிழந்தவர்களை மீட்டல் போன்ற பல்வேறு நடவடிக்கைகளுக்கு உதவும் தரையில் செயல்படும் தானியங்கி அமைப்பு முறையை கொள்முதல் செய்வதற்கும் அனுமதி வழங்கியுள்ளது.
7.62×51 மிமீ இலகுரக இயந்திர துப்பாக்கி  மற்றும் பிரிட்ஜ் லேயிங் டேங்க்  ஆகியவற்றை வாங்குவதற்கான பரிந்துரைகளுக்கும் அனுமதி வழங்கப்பட்டுள்ளன. புராஜெக்ட் சக்தி திட்டத்தின் கீழ் இந்திய ராணுவத்திற்கு மடிக்கணினிகள் மற்றும் டேப்லெட்டுகளை வாங்குவதற்கு அனுமதி அளிக்கப்பட்டுள்ளது. இந்த கொள்முதல்கள் அனைத்தும் உள்நாட்டு விற்பனையாளர்களிடமிருந்து மட்டுமே பெறப்படும்.
ஜல்சக்தி அமைச்சகம்
பருவமழைக்கு உதவுகிறது ஜல் சக்தி திட்டம்
’ஜல் சக்தி திட்டம்’ தற்போதைய சுகாதார நெருக்கடியை எதிர்த்துப் போராடுவதற்கும் அதன் பல்வேறு திட்டங்கள் மூலம் கிராமப்புற பொருளாதாரத்திற்கு ஊக்கமளிப்பதற்காகவும் உருவாக்கப்பட்டுள்ளது. இந்த ஆண்டு கோவிட்-19 தொற்று அவசரநிலை காரணமாக கிராமப்புறங்களில் தொழிலாளர்கள் அதிகளவில் இருப்பதால், இந்த திட்டம் வரவிருக்கும் பருவமழையை எதிர்கொள்ள தயாராகி வருகிறது.
இந்த ஆண்டு வரவிருக்கும் பருவமழையின் போது நமது நாட்டிற்கு மிக முக்கியத்துவம் வாய்ந்த நீர் பாதுகாப்பை அபிவிருத்தி செய்வதற்கான ஏற்பாடுகள் குறித்து, ஊரக வளர்ச்சி துறை, நீர்வளத்துறை, நதி அபிவிருத்தி மற்றும் கங்கை தூய்மைப்படுத்தும் அமைப்பு, நில வளத் துறை, குடிநீர் மற்றும் துப்புரவுத் துறை ஆகியோருடன் நடைபெற்ற முதல் கட்ட கூட்டு ஆலோசனைக்கு பின்னர், எடுக்கப்பட வேண்டிய நடவடிக்கைகள் குறித்த ஆலோசனைகள் அனைத்து மாநிலங்கள் / யூனியன் பிரதேசங்களின் அனைத்து தலைமைச் செயலாளர்களுக்கும் அனுப்பப்பட்டுள்ளது.
(Visitor Counter : 173
பாதுகாப்பு அமைச்சகம்
வீரமரணம் அடைந்த ராணுவ வீரர்களின் குடும்பத்தினருக்கு நிதி உதவி
வீரமரணம் அடைந்த ராணுவ வீரர்களின் குழந்தைகளுக்குக் கல்வி, சுகாதாரம் மற்றும் இதர வசதிகளில் சலுகை அளிக்க அரசு பல்வேறு ஏற்பாடுகளை செய்துள்ளது.
குழந்தைகள் கல்வி மானியம்: அதிகாரி பதவிக்கு கீழ் உள்ள அலுவலர்கள் /வீரர்களில் பணியில் ஈடுபட்டு காணாமல் போனவர்கள்/ஊனமுற்றவர்கள்/ கொல்லப்பட்டவர்களின் குழந்தைகளுக்குப் பின்வரும் கல்விச் சலுகை வழங்கப்படுகிறது:
கல்விக் கட்டணம்: சம்பந்தப்பட்ட கல்வி நிறுவனங்களால் வசூலிக்கப்படும் கல்விக்கட்டணம்  முழுமையாகத் திருப்பித் தரப்படும்.
விடுதிக் கட்டணம்: உறைவிடப் பள்ளிகள் மற்றும் கல்லூரிகளில் படிப்பவர்களுக்கு விடுதிக் கட்டணம் முழுவதுமாகத் திருப்பித் தரப்படும்.
புத்தகங்கள்/எழுது பொருட்களின் விலை: ஆண்டுக்கு ரூ. 2000/-  அல்லது மாணவர் கோரும் தொகை, எது குறைவோ அது வழங்கப்படும்.
சீருடை கட்டாயமாக இருக்கும் நிறுவனங்களில் அதன் விலை: ரூ. 2000/-  அல்லது மாணவர் கோரும் தொகை, எது குறைவோ அது வழங்கப்படும்.
ஆடை: ஒரு மாணவருக்கு ஆண்டுக்கு ரூ. 700/-  அல்லது மாணவர் கோரும் தொகை, எது குறைவோ அது வழங்கப்படும்.
இந்தத் தகவலைப் பாதுகாப்புத்துறை இணையமைச்சர் திரு அஜய் பட் இன்று மக்களவையில் எழுத்துப்பூர்வமாக அளித்த பதிலில் தெரிவித்தார்.
மனித வள மேம்பாட்டு அமைச்சகம்
சிபிஎஸ்இ வாரியத் தேர்வுகளின் விடைத்தாள்களை திருத்த 3,000 பள்ளிகளை மதிப்பீட்டு மையங்களாக திறக்க மத்திய உள்துறை அமைச்சகம் அனுமதி
சிபிஎஸ்இ வாரியத் தேர்வுகளின் விடைத்தாள்களை திருத்துவதற்கு வகை செய்ய, சிபிஎஸ்இ-யுடன் இணைக்கப்பட்ட 3,000 பள்ளிகளை மதிப்பீட்டு மையங்களாக திறப்பதற்கு மத்திய உள்துறை அமைச்சகம் இன்று அனுமதி அளித்துள்ளது. இந்த அனுமதியை வழங்கியதற்காக மத்திய உள்துறை அமைச்சகத்துக்கு மத்திய மனிதவள மேம்பாட்டுத் துறை அமைச்சர் திரு.ரமேஷ் பொக்ரியால் “நிஷாங்க்” நன்றி தெரிவித்துக் கொண்டார். அப்போது அவர், “இந்தியா முழுவதும் சிபிஎஸ்இ-யுடன் இணைக்கப்பட்ட 3,000 பள்ளிகள், மதிப்பீட்டு மையங்களாக கண்டறியப்பட்டுள்ளது. மதிப்பீட்டு நோக்கத்துக்காக மட்டும் இந்த பள்ளிகளுக்கு சிறப்பு அனுமதி வழங்கப்படும்,” என்று தெரிவித்தார்.
அறிவிப்பு: @cbseindia29-யுடன் இணைக்கப்பட்ட இந்தியா முழுவதும் உள்ள 3,000 பள்ளிகள், மதிப்பீட்டு மையங்களாக கண்டறியப்பட்டுள்ளன. மதிப்பீட்டு நோக்கத்துக்காக மட்டும் இந்த பள்ளிகளுக்கு சிறப்பு அனுமதி வழங்கப்படும். #IndiaFightsCoronaVirus#IndiaFightsCorona
========
(
பிரதமர் அலுவலகம்
கொரிய அதிபரின் மனைவி பிரதமருடன் சந்திப்பு
கொரிய அதிபரின் மனைவி திருமதி. கிம் ஜங் சூக் பிரதமர் திரு. நரேந்திர மோடியை இன்று சந்தித்துப் பேசினார்.
பிரதமர் மோடியின் அழைப்பை ஏற்றுக்கொண்ட கொரிய அதிபரின் மனைவி திருமதி. கிம் இந்தியாவுக்கு வருகை தந்துள்ளார். நவம்பர் 6, 2018 அன்று உத்தரப் பிரதேச மாநில அரசு ஏற்பாடு செய்துள்ள தீபவுட்சவத்தில் அவர் சிறப்பு விருந்தினராக பங்கேற்கிறார். மேலும், அதே நாளில், அயோத்தியாவில், ராணி சூரிரட்னாவிற்காக  அமைக்கப்படும் புதிய நினைவு மண்டபத்திற்கான அடிக்கல் நாட்டு விழாவிலும் அவர் பங்கேற்கிறார். அயோத்தியின் இளவரசி சூரிரட்னா மூலம் அயோத்தியாவிற்கும், கொரியாவிற்கும் இடையே ஆழமான வரலாற்று இணைப்பு உள்ளது. அவர் 48 சி.இ.-யில் கொரியாவிற்கு சென்று கொரிய அரசர் சுரோவை திருமணம் செய்து கொண்டார்.
இன்று நடைபெற்ற சந்திப்பில், பிரதமர் மோடியும் அதிபர் மனைவி கிம்மும் இந்தியா மற்றும் கொரியா இடையேயான ஆழமான நாகரிக மற்றும் ஆன்மீக இணைப்புகள் குறித்து விவாதித்தனர். மேலும், இரு நாடுகளுக்கு இடையே மனித வள பரிமாற்றத்தினை ஊக்குவிப்பது குறித்த தங்களின் கருத்துகளை பறிமாறிக்கொண்டனர்.
சியோல் அமைதி விருது பெற்றதற்காக பிரதமர் மோடிக்கு அதிபர் மனைவி கிம் வாழ்த்து தெரிவித்தார். இந்த புகழ் முழுவதும் இந்திய மக்களுக்கு உரியது என்று பிரதமர் கூறினார்.
ஜூலை 2018-ல் அதிபர் மூன் ஜே இந்தியாவிற்கு பயணம் மேற்கொண்டதை நினைவுகூர்ந்த பிரதமர், அவரது இந்த வருகை இந்தியா மற்றும் கொரியா இடையேயான கூட்டுறவிற்கு புதிய உத்வேகத்தை அளித்துள்ளது என்று கூறினார்.
பிரதமர் அலுவலகம்
குருதேவ் தாகூரின் பிறந்தநாளை முன்னிட்டு பிரதமர் அவருக்கு மரியாதை
குருதேவ் தாகூரின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார்.
ட்விட்டர் வாயிலாக அவர் கூறியதாவது:
“குருதேவ் தாகூரின் பிறந்தநாளை முன்னிட்டு அவரை வணங்குகிறேன். கலை முதல் இசை வரையும், கல்வி முதல் இலக்கியம் வரையும், ஏராளமான துறைகளில் அழிக்க முடியாத தடயத்தை அவர் விட்டுச் சென்றுள்ளார். வளமான, முற்போக்கான மற்றும் அறிவொளி நிறைந்த இந்தியா என்ற அவரது தொலைநோக்குப் பார்வையைப் பூர்த்தி செய்யும் நமது உறுதிபாட்டை மீண்டும் வலியுறுத்துகிறோம்.”
பாதுகாப்பு அமைச்சகம்
இந்திய கப்பற்படை வீரர்களின் செயல்முறை பயிற்சியை விரிவுபடுத்த கொச்சியில் ‘துருவ்’ எனும் ஒருங்கிணைந்த சிமுலேட்டர் வளாகத்தைப் பாதுகாப்பு அமைச்சர் திரு.ராஜ்நாத் சிங் தொடங்கி வைத்தார்
கொச்சியில் உள்ள தென் மண்டல கப்பற்படை தளத்தில் ‘துருவ்’ எனும் ஒருங்கிணைந்த சிமுலேட்டர் வளாகத்தைப் பாதுகாப்பு அமைச்சர் திரு.ராஜ்நாத் சிங் 2023 ஜூன் 21 அன்று தொடங்கி வைத்தார். உள்நாட்டிலேயே வடிவமைக்கப்பட்ட இந்த நவீன சிமுலேட்டர்கள் இந்திய கப்பற்படை வீரர்களின் செயல்முறை பயிற்சியை குறிப்பிடத்தக்க அளவு விரிவுபடுத்தும். இவை கடல்வழி போக்குவரத்து, விமானப்படை செயல்பாடுகள், கப்பற்படை செயல்பாடுகள் ஆகியவற்றில் நிகழ்நேர அனுபவத்தை அளிக்கும்.
இந்தத் தொடக்க நிகழ்வின்போது சிமுலேட்டர்கள் உருவாக்கத்தில் ஈடுபட்ட நிறுவனங்களின் மூத்த பிரதிநிதிகளுடன் திரு.ராஜ் நாத் சிங் கலந்துரையாடினார்.
புதுதில்லியில் உள்ள ஏஆர்ஐ என்ற தனியார் நிறுவனம் தயாரித்துள்ள இந்த சிமுலேட்டர்கள் 18 நாடுகளுக்கு ஏற்றுமதி செய்யப்பட்டுள்ளன. இதே போல் இன்ஃபோவிஷன் டெக்னாலஜிஸ் என்ற தனியார் நிறுவனம் இந்திய கப்பற்படைக்கு முதன்முறையாக வான்வழிப் பயண டோம் என்ற சாதனத்தை உருவாக்கியுள்ளது.
பாதுகாப்பு அமைச்சகம்
இந்திய விமானப்படை தளபதிகள் மாநாடு - ஏப்ரல் 2021
2021-ம் ஆண்டின், வருடத்திற்கு இருமுறை நடத்தப்படும் இந்திய விமானப்படை தளபதிகளின் முதல் மாநாட்டை மாண்புமிகு பாதுகாப்பு அமைச்சர் 2021 ஏப்ரல் 15 அன்று விமானப்படை தலைமையகமான வாயு பவனில் துவக்கி வைக்கிறார்.
இந்திய விமானப்படையின் செயல்பாட்டு திறன்கள் குறித்து ஆராய்ந்து, எதிர்காலத்துக்கு தேவையான நடவடிக்கைகளை எடுப்பதற்காக இந்த மாநாடு 6 மாதத்திற்கு ஒருமுறை ஏற்பாடு செய்யப்படுகிறது.
இந்திய விமானப்படைக்கு அதன் எதிரிகளை காட்டிலும் அதிக செயல்திறனை வழங்குவதற்கு தேவையான யுக்திகள் மற்றும் கொள்கைகளை வகுக்க, இந்த மூன்று நாள் மாநாட்டின் போது விவாதங்கள் நடைபெறும்.
மனிதவள மற்றும் நிர்வாக திறன்களை மேம்படுத்துவதற்காக பல்வேறு நல மற்றும் மனிதவள மேம்பாட்டு நடவடிக்கைகளும் விவாதிக்கப்படும்.
விமானப்படை தலைமையகமான வாயு பவனில் வருடம் இருமுறை நடைபெறும் இந்திய விமானப்படை தளபதிகள் மாநாடு, செயல்பாடுகள், பராமரிப்பு மற்றும் நிர்வாகம் குறித்த முக்கிய விஷயங்களை விவாதிப்பதற்கான தளத்தை இந்திய விமானப்படையின் தலைமை அதிகாரிகளுக்கு வழங்குகிறது.
இந்திய விமானப்படையின் மூத்த அதிகாரிகள் இதில் கலந்து கொள்கிறார்கள்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1711176
பிரதமர் அலுவலகம்
ரோட்டரி இன்டர்நேஷனல் வேர்ல்ட் மாநாட்டில் பிரதமர் நிகழ்த்திய உரை
உலகம் முழுவதையும் சேர்ந்த மாபெரும் சுழற்சங்க குடும்பத்தினரே, அன்பு நண்பர்களே, வணக்கம்!
உலகளாவிய சிறிய மகாசபை போல இங்கே பெருமளவில் கூடியிருக்கின்ற ரோட்டரி இன்டர்நேஷனல் மாநாட்டில் உரையாற்ற நான் மகிழ்ச்சி அடைகிறேன். இது பன்முகத்தன்மை கொண்டது, துடிப்புமிக்கது. சுழற்சங்கத்தினராகிய நீங்கள் அனைவரும் உங்களின் சொந்தத்துறைகளில் வெற்றி பெற்றிருக்கிறீர்கள். இருப்பினும் பணியுடன் மட்டும் நீங்கள் கட்டுப்படுத்திக் கொள்ளவில்லை. இந்த புவிக்கோளினை சிறப்பானதாக மாற்றும் விருப்பம் உங்களை இந்தத் தளத்திற்கு ஒருங்கிணைத்து அழைத்து வந்துள்ளது. வெற்றி மற்றும் சேவையின் உண்மையான கலவையாக இது இருக்கிறது.
நண்பர்களே!,
இந்த அமைப்பு இரண்டு முக்கியமான நோக்கங்களை கொண்டுள்ளது. ஒன்று தன்னலத்தையும் விஞ்சிய சேவை. மற்றொன்று சிறப்பாக சேவை செய்வோர் பெரும் ஆதாயம் பெறுகிறார்கள். இந்த இரண்டும் ஒட்டுமொத்த மனித குலத்திற்கும் நன்மை செய்யும் கோட்பாடுகளாகும். ஆயிரக்கணக்கான ஆண்டுகளுக்கு முன் நமது முனிவர்கள், துறவிகள் இதையே ஆற்றல்மிகு பிரார்த்தனையாக நமக்கு அளித்தனர். அனைத்து ஜீவராசிகளும் மகிழ்ச்சியாக இருக்கட்டும். அனைத்து ஜீவராசிகளும் ஆரோக்கிய வாழ்க்கையை பெறட்டும் என்பது அவர்களின் வேண்டுகோளாக இருந்தது. இதுதான் நமது கலாச்சாரம். இதன் பொருள் மகாத்மாக்கள் மற்றவர்களின் நலனுக்காக மட்டுமே பணியாற்றுகிறார்கள், வாழ்கிறார்கள். நமது நாடு புத்தர், மகாத்மா காந்தி ஆகியோருடையது. அவர்கள் அனைத்துக்கும் மேலாக மற்றவர்களின் வாழ்க்கைக்காக செயல்படுவதை எடுத்துக்காட்டியவர்கள்.
நண்பர்களே!
நாம் அனைவரும் ஒருவரை ஒருவர் சார்ந்திருக்கிறோம். ஒருவரோடு ஒருவர் உறவாக இருக்கிறோம். ஒருவரோடு ஒருவர் தொடர்புடைய உலகத்தில் இருக்கிறோம். “இந்தப் பிரபஞ்சத்தில் எந்தவொரு அணுவும் தன்னுடன் மற்றொன்றை பிணைத்து இழுத்து செல்லாமல், இந்த உலகம் இயங்க முடியாது” என்று சுவாமி விவேகானந்தர் மிகச்சரியாகவே எடுத்துரைத்தார். இதனால் தனி நபர்களும், அமைப்புகளும், அரசுகளும் ஒருங்கிணைந்து நமது புவிக்கோளை கூடுதல் பலமுடையதாகவும், நீடிக்கவல்லதாகவும் மாற்றுவது மிகவும் முக்கியமானதாகும். ரோட்டரி இன்டர்நேஷனல் என்பது இந்த பூமியில் மேற்கொண்டுள்ள பல பணிகள் ஆக்கப்பூர்வமான தாக்கத்தை ஏற்படுத்தியிருப்பதை கண்டு நான் மகிழ்ச்சி அடைகிறேன்.
நண்பர்களே!
எனது உரையை நான் நிறைவு செய்வதற்கு முன், சுழற்சங்க குடும்பத்திற்கு நான் ஒரு வேண்டுகோளை வைக்கிறேன். அடுத்த இரண்டு வாரங்களுக்குள் ஜூன் 21 அன்று சர்வதேச யோகா தினம் வருகிறது. யோகா என்பது உடல், மனம், அறிவு, ஆன்மிகம் ஆகியவற்றின் நலனுக்கானது என்பதை நீங்கள் அறிவீர்கள். ரோட்டரி குடும்ப உறுப்பினர்களாகிய நீங்கள் பெரும் எண்ணிக்கையில் உலகம் முழுவதும் யோகா தினத்தை அனுசரிப்பீர்களா? உங்களின் உறுப்பினர்களிடையே யோகாவை தொடர்ச்சியாக மேற்கொள்ள ஊக்கப்படுத்துவீர்களா? அப்படி செய்தால் அதன் பயனை நீங்கள் காணலாம். உங்களின் மாநாட்டில் உரையாற்ற என்னை அழைத்ததற்கு நான் மீண்டும் நன்றி கூர்கிறேன். ஒட்டுமொத்த ரோட்டரி இன்டர்நேஷ்னல் குடும்பத்திற்கு எனது வாழ்த்துக்கள். நன்றி! உங்களுக்கு மிக்க நன்றி.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 187.07 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 13,433 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 187.07 கோடிக்கும் அதிகமான  டோஸ்கள் செலுத்தப்பட்டுள்ளன. 2,28,80,254 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.53 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது. முதல் நாளில் 2,37,279 பேர் முன்னெச்சரிக்கை தவணை தடுப்பூசியை செலுத்திக் கொண்டனர்.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 1,231 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,14,479.
இந்தியாவில் கடந்த 24 மணி நேரத்தில் 2,380 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,49,114 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 83.33 கோடி . வாராந்திரத் தொற்று 0.43 சதவீதமாக உள்ளது. தினசரித் தொற்று விகிதம் 0.53 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1818550
கூட்டுறவு அமைச்சகம்
பதிவு செய்யப்பட்டு இயங்கும் பன்மாநில கூட்டுறவு சங்கங்கள்
(நாட்டில் பதிவு செய்யப்பட்டு வரும் பன்மாநில கூட்டுறவு சங்கங்களின் எண்ணிக்கை, ஜூன் 30-ந் தேதி வரை 1508 இதில் 81 சங்கங்கள் செயல்படாமல் கலைக்கப்படும் நிலையில் உள்ளன.
தமிழகத்தை பொறுத்தவரை 123 சங்கங்கள் செயல்பட்டு வருகின்றன. இவற்றில் 4 சங்கங்கள் கலைக்கப்படும் நிலையில் உள்ளன. புதுச்சேரியில் 5 சங்கங்கள் செயல்படுகின்றன.
அதிகபட்சமாக மகாராஷ்டிரா மாநிலத்தில் 655 சங்கங்கள் செயல்பட்டு வருகின்றன.
பன் மாநில கூட்டுறவு சங்கங்கள் சட்டம், 2002 மற்றும் அதன் கீழ் உருவாக்கப்பட்ட விதிகளின்படி, ஒவ்வொரு பன் மாநில கூட்டுறவு சங்கமும் ஒரு முக்கிய வணிக இடத்தைக் கொண்டிருக்க வேண்டும், அது சங்கத்தின் பதிவு செய்யப்பட்ட அலுவலகமாக இருக்கும். ஒரு சங்கத்தின் பதிவு செய்யப்பட்ட முகவரி அதன் விதிமுறைகளில் குறிப்பிடப்பட்டுள்ளபடி நாட்டில் எங்கு வேண்டுமானாலும் இருக்கலாம்.
மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா மாநிலங்களவையில் இன்று எழுத்துமூலம் அளித்த பதிலில் இதனை தெரிவித்துள்ளார்.
பிரதமர் அலுவலகம்
தடுப்பு மருந்து வழங்கல் எண்ணிக்கை 50 கோடியை கடந்துள்ள நிலையில், கொவிட்-19-க்கு எதிரான இந்தியாவின் போருக்கு வலுவான உத்வேகம் கிடைத்துள்ளது : பிரதமர்
தடுப்பு மருந்து வழங்கல் எண்ணிக்கை 50 கோடியை கடந்துள்ள நிலையில், இதை மேலும் அதிகரித்து, 'அனைவருக்கும் இலவச தடுப்பூசி' திட்டத்தின் கீழ் நமது மக்கள் தடுப்பு மருந்து பெறுவதை உறுதி செய்ய இந்தியா நம்பிக்கையுடன் உள்ளது என்று பிரதமர் திரு நரேந்திர மோடி கூறியுள்ளார்.
இதுகுறித்து தமது டிவிட்டர் பக்கத்தில் பதிவிட்டுள்ள பிரதமர், "கொவிட்-19-க்கு எதிரான இந்தியாவின் போருக்கு வலுவான உத்வேகம் கிடைத்துள்ளது. தடுப்பு மருந்து வழங்கல் எண்ணிக்கை 50 கோடியை கடந்துள்ளது. இதை மேலும் அதிகரித்து, 'அனைவருக்கும் இலவச தடுப்பூசி' திட்டத்தின் கீழ் நமது மக்கள் தடுப்பு மருந்து பெறுவதை உறுதி செய்ய நம்பிக்கையுடன் உள்ளோம்," என்று தெரிவித்துள்ளார்.
பாதுகாப்பு அமைச்சகம்
ஜோஷி லா கணவாயை 68 நாட்களுக்குப் பிறகு எல்லை சாலைகள் அமைப்பு திறந்துள்ளது
ஹிமாலயா பகுதியில் உள்ள ஜோஷி லா கணவாயை மார்ச் 16, 2023 அன்று எல்லை சாலைகள் அமைப்பு திறந்தது. லடாக், ஜம்முகாஷ்மீர் யூனியன் பிரதேசங்களுக்கு இடையே நுழைவாயிலாக உள்ள 11,650 அடி உயரமான இடத்தில் அமைந்துள்ள இக்கணவாய் பனிக்கட்டிகள் அகற்றும் பணிகளுக்காக ஜனவரி 6, 2023 அன்று மூடப்பட்டது. அதன் பிறகு 68 நாட்களுக்கு பின், இன்று இது திறக்கப்பட்டது. இதே காரணத்திற்காக கடந்த ஆண்டு 73 நாட்கள் இக்கணவாய் மூடப்பட்டு இருந்தது.
2023-ம் ஆண்டு ஃபிப்ரவரி மாதம் முதல் வாரத்திலிருந்து பனிக்கட்டிகள் அகற்றும் பணி நடைபெற்றது.
உள்துறை அமைச்சகம்
தில்லி நிஜாமுதீனில் நடைபெற்ற தப்லிக் ஜமாத் தொழுகை கூட்டத்தில் பங்கேற்று கோவிட்-19 தொற்றால் பாதிக்கப்பட்டடவர்களைக் கண்டறிந்து, தனிமைப்படுத்த அரசு உறுதி
தில்லியில் நடைபெற்ற தப்லிக் ஜமாத் கூட்டத்தில் பங்கேற்ற இந்தியா மற்றும் வெளிநாட்டைச் சேர்ந்தவர்கள் பற்றிய விவரங்களை அனைத்து மாநில அரசுகளுடன் மத்திய உள்துறை அமைச்சகம் மார்ச் 21-ம் தேதி பகிர்ந்து கொண்டுள்ளது. இந்தக் கூட்டத்தில் கலந்து கொண்டு திரும்பிய தெலங்கானாவைச் சேர்ந்தவர்களுக்கு கோவிட்-19 தொற்று பாதித்திருப்பதைத் தொடர்ந்து விவரங்கள் தெரிவிக்கப்பட்டுள்ளன.
கோவிட்-19 தாக்க வாய்ப்புள்ள இந்த அமைப்பைச் சேர்ந்தவர்களைக் கண்டறிந்து, தனிமைப்படுத்தும் விதத்தில் மத்திய உள்துறை அமைச்சகம் தீவிர நடவடிக்கை எடுத்துள்ளது. இதற்கான உத்தரவுகளை மத்திய உள்துறை அமைச்சகம், அனைத்து மாநில தலைமைச் செயலர்கள், காவல்துறை தலைமை இயக்குநர்கள் மற்றும் தில்லி காவல்துறை ஆணையருக்கு பிறப்பித்துள்ளது. இது தொடர்பான அறிவுரைகள், மாநில காவல்துறை தலைமை இயக்குநர்களுக்கு மார்ச் 28, 29 தேதிகளில் வழங்கப்பட்டுள்ளது.
இதற்கிடையே, தில்லி நிஜாமுதீன் மார்க்கசில் தங்கியிருந்த அந்த அமைப்பின் தொண்டர்களை மாநில அதிகாரிகள் மற்றும் காவல்துறையினர் மருத்துவ பரிசோதனைக்கு உட்படுமாறு கேட்டுக்கொண்டனர். மார்ச் 29 வரை, அந்த அமைப்பைச் சேர்ந்த 162 பேருக்கு மருத்துவ பரிசோதனை நடத்தப்பட்டு ,அவர்கள் தனிமை முகாமுக்கு அனுப்பப்பட்டுள்ளனர். இதுவரை, 1339 தப்லிக் ஜமாத் ஊழியர்கள் நரேலா, சுல்தான்புரி, பக்கர்வாலா தனிமை முகாம்களுக்கும், எல்என்ஜெபி, ஆர்ஜிஎஸ்எஸ், ஜிடிபி, டிடியு மருத்துவமனைகளுக்கும், எய்ம்ஸ் ஜஜ்ஜார் மருத்துவமனைகளுக்கும் அனுப்பப்பட்டுள்ளனர். மற்றவர்களுக்கு தற்போது கோவிட்-19 தொற்று குறித்த பரிசோதனைகள் நடைபெற்று வருகின்றன.
வழக்கமாக, தப்லிக் அணியைப் போல இந்தியாவுக்கு வரும் வெளிநாட்டினர், சுற்றுலா விசா மூலம் வருவதுண்டு. சுற்றுலா விசாவில் வருபவர்கள், மத ரீதியிலான செய்லபாடுகளில் ஈடுபடக்கூடாது என்று உள்துறை அமைச்சகம் ஏற்கனவே, அறிவுறுத்தியுள்ளது. வெளிநாட்டு தப்லிக் ஜமாத் ஊழியர்களின் விசா பிரிவுகளை மாநில காவல்துறை ஆய்வு செய்து, விசா விதிமுறை மீறல்கள் கண்டுபிடிக்கப்பட்டால், மேல் நடவடிக்கை எடுக்கப்படும்.